Lucas Andersen ser frem til hjemmebane-comeback | Tipsbladet.dk
Superliga Andreas Arp 11. September. 2018 kl. 18:35
Lucas Andersen ser frem til hjemmebane-comeback
Lucas Andersen glæder sig til endnu engang at kunne trække i den rød-hvide AaB-trøje på hjemmebanen i Aalborg.
Af Andreas Arp 11. September. 2018 kl. 18:35
Lucas Andersen er efter seks år i udlandet vendt "hjem" til AaB.
I forrige Superliga-runde gjorde AaB's nye 10'er comeback, da han blev sendt på banen mod Randers i anden halvleg, men når nordjyderne på mandag møder Vejle, bliver det også et længe ventet gensyn med hjemmebanen, Aalborg Portland Park:
Læs også: Glad Gaarde: Vi har en fin købsoption på Lucas Andersen
- Jeg glæder mig helt vildt til at vende tilbage og mærke opbakningen fra fansene. Det bliver specielt som spiller at mærke atmosfæren omkring stadion for første gang i seks år.
- Og så betyder det bare noget, at jeg har spillet i klubben igennem så mange år. Som barn kom jeg jo også meget på stadion som fan. Alle mine venner og hele min familie holder jo også med AaB, så nu hvor jeg er tilbage, kan jeg virkelig også mærke støtten fra dem, siger Lucas Andersen til klubbens hjemmeside.
Han fortæller yderligere, at han har brugt landskampspausen til at falde på plads og komme ind i relationerne til træning.
Lucas Andersen kom i slutningen af august til AaB på en lejeaftale for resten af indeværende sæson.